Z A P I S N I K

40. sjednice Vijeća Mjesnog odbora Studentski grad, održane 26. rujna 2024.
u prostorijama Mjesnog odbora Studentski grad, Ulica Vile Velebita 1a,
s početkom u 19,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. ZORAN PRERADOVIĆ
1. VJEKOSLAV MADUNIĆ
1. PETAR DUČKIĆ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 9 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 39. sjednice, održane 26. kolovoza 2024. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Ponovljeni zahtjev građana za uklanjanjem klupica u Ulici Milovana Gavazzija kod kbr. 4 i 4/1 – donošenje zaključka;
2. Zahtjev za povremeno korištenje prostora udruge Kultura Futura – donošenje zaključka;
Na prijedlog predsjednice, Vijeće jednoglasno utvrđuje
DNEVNI RED:

1. Prijedlog odluke o izmjeni Poslovnika o radu Vijeća Mjesnog odbora Studentski grad – donošenje;
2. Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2025. – donošenje zaključka;
3. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. – donošenje zaključka;
4. Prijedlog prioriteta ulica za Izvedbeni program Zimske službe 2024/25. – donošenje zaključka;
5. Prijedlog lokacija za postavljanje spremnika za sol – donošenje zaključka;
6. Plan potreba za aktivnostima, programima i projektima unapređenja kvalitete života građana Mjesnog odbora Studentski grad u 2025. – donošenje zaključka;
7. Ponovljeni zahtjev građana za uklanjanjem klupica u Ulici Milovana Gavazzija kod kbr. 4 i 4/1 – donošenje zaključka;
8. Zahtjev za povremeno korištenje prostora udruge Kultura Futura – donošenje zaključka;
9. Pitanja, prijedlozi i obavijesti.


Ad. 1) Prijedlog odluke o izmjeni Poslovnika o radu Vijeća Mjesnog odbora Studentski grad

Nakon provedene rasprave, Vijeće jednoglasno donosi 

ODLUKU
o izmjeni Poslovnika o radu Vijeća Mjesnog odbora Studentski grad

Članak 1.

	U Poslovniku o radu Vijeća Mjesnog odbora Studentski grad, donesenog na 23. sjednici, 21. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


Ad. 2) Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2025.

Nakon provedene rasprave, Vijeće jednoglasno donosi 

ZAKLJUČAK
o prijedlozima Vijeća Mjesnog odbora Studentski grad za Program građenja
komunalne infrastrukture na području Grada Zagreba u 2025.

Predlaže se u Program građenja komunalne infrastrukture na području Grada Zagreba u 2025. uvrstiti izvođenje sljedećih radova:
1. Asfaltersko uređenje šetnice u Ulici Mate Lovraka s obje strane ulice te sanacija začepljenih kanalizacijskih odvoda,
2. Asfaltersko uređenje Novoselske ceste od križanja s ulicom Klin prema sjeveru u dužini 20-30 m do stupića na stazici u Novoselskoj cesti te postavljanje dodatne rasvjete,
3. Asfaltersko uređenje šetnice u Ulici Zvonimira Ljevakovića u dužini od 447 m,
4. Asfaltersko uređenje javnog parkirališta između Ulice Milovana Gavazzija i Ulice Gjure Prejca,
5. Sanacija asfalta iza autobusne stanice u Ulici Vile Velebita, kod Parka Žarka Manjkasa,
6. Postavljanje zvučnih semafora za slijepe i slabovidne osobe na svim semaforima na kojima ne postoji.


Ad. 3) Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
Nakon provedene rasprave, Vijeće jednoglasno donosi

ZAKLJUČAK
o prijedlozima Vijeća Mjesnog odbora Studentski grad za Program održavanja
javnih prometnih površina, građevina i uređaja javne namjene, javne rasvjete te
izvanrednog održavanja nerazvrstanih cesta na području Grada Zagreba u 2025.

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. uvrstiti izvođenje sljedećih radova:

1. Krpanje rupa duž Ulice Vile Velebita, a osobito u sporednim odvojcima oko stambenih zgrada,
2. Krpanje asfalterskih rupa u Novoselskoj cesti kod kbr. 53,
3. Uklanjanje stare septičke jame na parkiralištu između Ulice Milovana Gavazzija i Ulice Gjure Prejca,
4. Čišćenje kanalizacijskih odvoda te sanacija asfalta na lokaciji Ulica Mate Lovraka kod kbr. 13 i kbr. 15,
5. Označavanje parkirnih mjesta u Ulici Mate Lovraka kod kbr. 13, 15, 17 i 19.


Ad. 4) Prijedlog prioriteta ulica za Izvedbeni program Zimske službe 2024/25.

Nakon provedene rasprave, Vijeće većinom glasova donosi

ZAKLJUČAK
o prijedlogu prioriteta ulica za Izvedbeni program Zimske službe 2025/25.

Vijeće Mjesnog odbora Studentski grad predlaže sljedeće ulice kao prioritet za Izvedbeni program Zimske službe 2024/25.:

	Predlaže se čišćenje svih ulica na području Mjesnog odbora Studentski grad.
[bookmark: _GoBack]Podržava se dosadašnji Izvedbeni program čišćenja Zimske službe zajedno s prijedlogom da se u isti uvrste sljedeće ulice:
· Dankovečka ulica, od kbr. 108a - 108d,
· Kopanička ulica,
· pješačka staza između Ulice Mate Lovraka i Ulice Vile Velebita,
· pješačka staza između Ulice Vile Velebita i Ulice Milovana Gavazzija.

Ad. 5) Prijedlog lokacija za postavljanje spremnika za sol
Nakon provedene rasprave, Vijeće jednoglasno donosi
ZAKLJUČAK
o prijedlogu lokacija za postavljanje spremnika za sol

Predlaže se postavljanje spremnika za sol na sljedećim lokacijama:

	1. Koledinečka ulica, kod autobusnih stanica,
	2. Ulica Vile Velebita, kod kbr. 40,
	3. Koledinečka ulica s obje strane (tržnica, tri nebodera),
	4. Dankovečka ulica, kod kbr. 108,
	5. Ulica Mate Lovraka, kod križanja s Ulicom Zvonimira Ljevakovića,
	6. Ulica Vile Velebita 10/3 (Dječji vrtić Poletarac).


Ad. 6) Plan potreba za aktivnostima, programima i projektima unapređenja kvalitete života građana Mjesnog odbora Studentski grad u 2025.
Nakon provedene rasprave, Vijeće jednoglasno donosi
ZAKLJUČAK
o Planu potreba za aktivnostima, programima i projektima unapređenja
kvalitete života građana Mjesnog odbora Studentski grad u 2025.

Vijeće Mjesnog odbora Studentski grad planira koristiti sredstva u okviru Plana potreba za aktivnostima, programima i projektima unapređenja kvalitete života građana Mjesnog odbora Studentski grad u 2025.


Ad. 7) Ponovljeni zahtjev građana za uklanjanjem klupica u Ulici Milovana Gavazzija kod kbr. 4 i 4/1

Nakon provedene rasprave, Vijeće većinom glasova (7 glasova za i 2 glasa protiv) donosi

ZAKLJUČAK
o prijedlogu za uklanjanjem klupica u Ulici Milovana Gavazzija

I. Razmotren je ponovni zahtjev građana koji su osobno došli prije sjednice upoznati članove Vijeća s problematikom klupa pored zgrade gdje se učestalo okupljaju osobe koje remete javni red i mir.
II. Predlaže se izmještanje klupa u Ulici Milovana Gavazzija kod kbr. 4 i 4/1, na način da se klupe postave ispred zgrade – svaka ispred jednog ulaza.

Ad. 8) Zahtjev za povremeno korištenje prostora udruge Kultura Futura

Nakon provedene rasprave, Vijeće većinom glasova (5 glasova za i 4 glasa protiv) donosi

ZAKLJUČAK
o povremenom korištenju prostora

I. Razmotren je zahtjev udruge Kultura Futura za povremeno korištenje prostora Mjesnog odbora Studentski grad na lokaciji Ulica Vile Velebita 1a.
II. Odbija se zahtjev udruge Kultura Futura za povremeno korištenje prostora.


Ad 8.) Pitanja, prijedlozi i obavijesti
Predsjednica obavještava članove Vijeća o gradnji stambene zgrade u Ulici Zvonimira Ljevakovića, koja se odvija mimo propisa.
Završeno u 20,00 sati.

KLASA: 024-08/24-003/1907
URBROJ: 251-13-11-5/007-24-2
U Zagrebu, 26. rujna 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
